Title: Et forår i florentinsk kunst
Description: I Et forår i florentinsk kunst af kunsthistorikeren Mogens Nykjær præsenteres læseren for en kunstnergruppe, i Macchiaioli, der virkede i den sidste halvdel af 1800-tallet. Deres værker betragtes i dag som det væsentligste italienske bidrag til 1800-tallets europæiske kunst. Før den tid bestod den italienske halvø af en række mindre nationer, men i løbet af 1800-tallet blev en helt ny nation født. Det var en gammel drøm om at skabe en samlet nation fra Alperne til Sicilien, som lykkedes formelt i 1870. Det Italien vi kender i dag var en realitet og man kalder denne proces il Risorgimento. Italiensk kunst i 1800-tallet er dybt præget af dette nye fædrelands tilblivelse og mange unge kunstnere deltog i de italienske uafhængighedskrige, og nogle satte livet til. Blandt disse kunstnere var i Macchiaioli. En gruppe på en lille snes personer samledes midt i 1850?erne i Caffè Michelangiolo i Firenze. De var optaget af il Risorgimentos ideer samt af at skabe en ny kunst, en ars nova, i en ny nation. En politisk revolution og en kunstnerisk. Gammel akademisk lærdom blev kastet bort, og i renæssancens by Firenze blev der skabt en ny renæssance, en genfødsel af italiensk kunst. Disse kunstnere og deres banebrydende kunst har længe stået i skygge af de franske impressionister, og uden for Italien er kendskabet til de endnu ringe. I Macchiaioli bebuder det tyvende århundredes modernisme, ligesom deres franske kolleger gør. Men de gør det på deres helt egen måde. Inspiration henter de i høj grad i den tidlige florentinske renæssance, hos Giotto, Ghirlandaio og Piero della Francesca. Denne bog bidrager til at udbrede kendskabet og kærligheden til disse florentinske kunstnere og er en righoldig billedsamling med over 150 værker med forbindende og forklarende tekster.
Subjects: Macchiaioli, History, Italian Painting, Italy
Places: Florence (Italy), Florence
Time periods: 19th century